สวัสดีค่ะ จากการสังเกตตัวเองมาประมาณหนึ่งอาทิตย์ รู้สึกว่าตัวจะร้อนเกือบตลอดเวลาโดยจะร้อนเฉพาะหน้าผาก หน้าอกคอจนถึงแผ่นหลังแต่บางครั้งก็ร้อนทั้งตัว วัดไข้ทุกๆวันอุณหภูมิอยู่ที่ 36.5-37.3 (วัดจากเครื่องวัดอุณหภูมิแบบดิจิตอลและแท่งแก้ว) โดยเฉพาะช่วงบ่ายจะร้อนมาก ทานยาลดไข้ก็ไม่หาย มีอาการคันคอและไอแห้งๆมาสามวันแล้ว จะไอบ่อยตอนเช้าและหลังจากอาบน้ำเสร็จในตอนเย็น ในระหว่างวันมีไอบ้าง ไม่มีน้ำมูกหรืออาการปวดเมื่อยตามร่างกาย บางครั้งรู้สึกแน่นตรงกลางหน้าอก สูดหายใจเข้าลึกๆ บางครั้งรู้สึกเจ็บจี๊ดตรงด้านหลังข้างซ้าย รบกวนคุณช่วยประเมินอาการให้หน่อยนะคะ ขอบค่ะ.
สวัสดีค่ะ อาการรูสึกว่ามีไข้ ไอแห้งๆดังกล่าวมานั้น อาจจจะเกิดจากการติดเชื้อในทางเดินหายใจจากเชื้อไวรัสที่ทำให้เกิดหวัดทั่วไป เชื้อแบคทีเรีย เชื้อไวรัสไข้หวัดใหญ่ หรือไวรัสโควิดหากมีความเสี่ยงเช่นสัมผัสกับผู้ป่วยติดเชื้อโดยตรง หรือไปยังสถานที่ชุมชนหรือไปต่างประเทศ ทำงานกับคนต่างประเทศเป็นต้น สาเหตุอื่นๆเช่นไอจากทางเดินหายใจระคายเคืองจากฝุ่นควัน มีกรดไหลย้อน เป็นต้นโดยอุณหภูมิกายที่จัดว่ามีไข้คือเกิน 37.5 องศาขึ้นไป ซึ่งถ้าวัดได้ไม่มีไข้ แต่รู้สึกตัวร้อน ไอตลอด ร่วมกัับมีประวัติเสี่ยง ควรจะไปพบแพทย์เพื่อตรวจร่างกายเพิ่มเติมค่ะเบื้องต้นรับประทานยาแก้ไอได้ รับประทานยาลดไข้ทุก 4-6 ชั่วโมง ดื่มน้ำ พักผ่อน ไม่ออกนอกบ้านไปในที่ชุมชน